Уринарeн систем - вовед
Уринарниот систем е исто така познат и како бубрежен систем.
Составен е од бубрези, мочоводи, мочен меур и мочен канал.
Вашите бубрези се органи во форма на грав, со големина колку компјутерско глувче,
За да си ги пронајдете бубрезите поставете ги рацете на долниот дел од грбот и лизгајте ги додека не ги почувствувате ребрата.
Бубрезите се на тоа место позади мускулите.
Целата твоја крв протекува низ бубрезите 400 пати на ден, со цел да се исфилтрира отпадот.
Сепак, тие имаат и други улоги, како што е објаснето во видеото: Што е хомеостаза?
Одржување на балансот во твоето тело е многу важно и уринарниот систем игра важна улога во тоа.
Ги одржува нивото на водата, јоните како што се калиум, натриум, калциум, магнезиум и фосфати,
pH, како и крвниот притисок колку што е можно најблиску до постојана вредност.
Крвта влегува во бубрезите преку бубрежната артерија.
Потоа минува низ милиони мали филтерни единици наречени нефрони.
Отпадот се отстранува и се спушта преку мочоводите до мочниот меур.
Чистата крв потоа ги напушта бубрезите преку бубрежната вена и може да се врати во телото.
Течноста што се собира во мочниот меур се нарекува урина.
Содржи уреа што е отпаден продукт од распадот на вишокот протеини.
Исто така, содржи и вишок вода која не му е потребна на телото вклучувајќи и јони како натриум и калиум.
Дали знаевте дека вашиот мочен меур може да собере 800 милилитри урина?
Има два мали мускули кои го контролираат испуштањето на урината од мочниот меур.
Првиот автоматски се отвара кога мочниот меур ќе се наполни.
За среќа ние имаме контрола врз вториот, па можеме да издржиме уште малку ако треба.
Понекогаш вашите бубрези може да откажат, поради долгорочни компликации поврзани со дијабетес и крвниот притисок.
Ова очигледно не е добро, бидејќи отпадот се влева во крвта многу брзо.
Ако ова се случи, ќе мора редовно да одите во болница на дијализа.
Дијализата ја извршува истата работа како и бубрезите, филтрирајќи го отпадот од крвта,
и балансирајќи го нивото на водата и јоните,
со надеж дека некогаш ќе имате можност за трансплантација на бубрег.
Најдобрата работа кај бубрезите е тоа што ви треба само еден.
Ова значи дека здрава личност може да ви донира еден бубрег и двајцата да функционирате нормално.
Магично.
За да научиш повеќе за тоа како бубрезите ја отстрануваат уреата од телото погледни го ова видео.
